बाढड़ा. पढ़णा म्हारा हक सै, मांगणे तै बी ना मिलया तै हाम संघर्ष करण नै भी तैयार सैं। स्कूल में पिछले कई सालां तै 7-8 मास्टारां की कमी सै, कोई सुणाई बी नी करया। म्हारी पढ़ाई का तो सत्यानाश होग्या। बीईओ मैडम हर बार लारा दिया जावै सै। इब तक तो कुछ होया ना।
यह कहना है काकड़ौली हुक्मी के राजकीय कन्या वरिष्ठ माध्यमिक विद्यालय की छात्राओं का, जो गुरुवार को गांव से पैदल प्रदर्शन करती हुईं 10 किलोमीटर दूर बीईओ कार्यालय बाढड़ा पहुंचीं। छात्राओं का कहना है कि सब झूठ बोलते हैं। अब तक किसी अधिकारी ने उनकी समस्या की ओर ध्यान नहीं दिया। छात्राओं का हौसला देख बीईओ कार्यालय पहुंचे स्कूल प्रिंसिपल राजमल भी उनके साथ खड़े होकर नारेबाजी करने लगे।
छात्राओं ने शिक्षकों की कमी के चलते तीन घंटे प्रदर्शन किया। छात्राओं का कहना है कि प्राचार्य बार-बार पत्र लिखकर व बीईओ से संपर्क कर स्टाफ की मांग कर रहे हैं, लेकिन बीईओ व शिक्षा विभाग ध्यान नहीं दे रहा। इस बार 10वीं-12वीं का रिजल्ट भी खराब रहा।
स्कूल में टीचर भेजने का फिर मिला आश्वासन
दो-तीन डेपुटेशन पर भेजे जाएंगे : फौगाट
बढड़ा खंड शिक्षा अधिकारी प्रकाश फौगाट ने कदूसरे स्कूलों से दो-तीन शिक्षक डेपुटेशन पर काकड़ौली हुक्मी स्कूल में भेजे जाएंगे। सर्दियों की छुटि्टयों के दौरान यह व्यवस्था कर दी जाएगी।
लंबे समय से रिक्त हैं आठ पद : राजमल
काकड़ौली हुक्मी कन्या वरिष्ठ माध्यमिक स्कूल के प्रिंसिपल राजमल ने कहा कि स्कूल में चार साल से हूं तब से फिजिक्स, कैमेस्टरी, एसएस और अंग्रेजी विषय के शिक्षकों की कमी है और डीपी और पीटीआई की पोस्ट लंबे समय से खाली है।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva